Document ID: 31989R3048

*****
ΚΑΝΟΝΙΣΜΟΣ (ΕΟΚ) αριθ. 3048/89 ΤΗΣ ΕΠΙΤΡΟΠΗΣ
της 10ης Οκτωβρίου 1989
για τον καθορισμό του ποσού της εγγυήσεως που θα συσταθεί σε περίπτωση προκαθορισμού της ενισχύσεως για τους σπόρους σόγιας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2194/85 του Συμβουλίου της 25ης Ιουλίου 1985 για τη θέσπιση των γενικών κανόνων σχετικά με τα ειδικά μέτρα για τους σπόρους σόγιας (1), όπως τροποποιήθηκε τελευταία από τον κανονισμό (ΕΟΚ) αριθ. 1231/89 (2),
τον κανονισμό (ΕΟΚ) αριθ. 2537/89 της Επιτροπής της 8ης Αυγούστου 1989 για τις λεπτομέρειες εφαρμογής των ειδικών μέτρων για τους σπόρους σόγιας (3), και ιδίως το άρθρο 23 παράγραφος 1,
Εκτιμώντας:
ότι το άρθρο 4γ του κανονισμού (ΕΟΚ) αριθ. 2194/85 προβλέπει ότι πρέπει να συνιστάται εγγύηση σε περίπτωση προκαθορισμού της ενισχύσεως για τους σπόρους σόγιας·
ότι το άρθρο 23 του κανονισμού (ΕΟΚ) αριθ. 2537/89 προβλέπει ότι το ποσό της εγγυήσεως πρέπει να καθοριστεί από κανονισμό της Επιτροπής· ότι το ποσό της εγγυήσεως πρέπει να καθοριστεί σε επίπεδο κατάλληλο λαμβάνοντας υπόψη τους στόχους του καθεστώτος της εγγυήσεως και την οικονομική κατάσταση·
ότι το ποσό της εγγυήσεως πρέπει να καθοριστεί εις τρόπον ώστε να εφαρμόζεται στα πιστοποιητικά που εκδίδονται από την 1η Σεπτεμβρίου 1989,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ποσό της εγγυήσεως που αναφέρεται στο άρθρο 4γ του κανονισμού (ΕΟΚ) αριθ. 2194/85 είναι 8 Ecu ανά 100 χιλιόγραμμα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα πιστοποιητικά που εκδίδονται από την 1η Σεπτεμβρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Οκτωβρίου 1989.

Labels: 11
17
19